Αυτό το λήμμα αφορά το **τμήμα καλαθοσφαίρισης ανδρών** του Φιλίππου Βέροιας.  Για τον ευρύτερο σύλλογο, δείτε: Α.Σ. Φίλιππος Βέροιας.    


Ο **Αθλητικός Σύλλογος Φίλιππος Βέροιας** είναι ελληνικό αθλητικό σωματείο που δραστηριοποιείται στην πόλη της Βέροιας, στην Ημαθία, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1962 και αγωνίζεται με χρώματα το κόκκινο και το λευκό. Αντλεί το όνομά του από τον Βασιλιά της Μακεδονίας, Φίλιππο Β'.

Το ανδρικό τμήμα καλαθοσφαίρισης του συλλόγου διαθέτει τη νομική μορφή ερασιτεχνικού σωματείου. Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου «Δημήτριος Βικέλας» στο Μακροχώρι Ημαθίας.

Τμήμα καλαθοσφαίρισης ανδρών
----------------------------

### Ιστορική αναδρομή

#### Οι δεκαετίες του 1960 και του 1970

Το τμήμα καλαθοσφαίρισης του Φιλίππου Βέροιας δημιουργήθηκε το 1962. Επειδή αποτελούσε τη μοναδική ομάδα καλαθοσφαίρισης στην περιοχή του, συμμετείχε στο Πρωτάθλημα Β' Κατηγορίας της Θεσσαλονίκης. Κατόπιν αποτέλεσε τη μία από τις τέσσερις ομάδες που συμμετείχαν στο πρώτο επίσημο πρωτάθλημα της νεοσύστατης Τοπικής Επιτροπής Κεντροδυτικής Μακεδονίας κατά την αγωνιστική περίοδο 1967-68. Πανηγύρισε τον τίτλο του Πρωταθλητή έξι συνολικά φορές και συγκεκριμένα κατά τις αγωνιστικές περιόδους:1967-68 · 1969-70 · 1973-74 · 1975-76 · 1976-77 · 1979-80.

#### Οι δεκαετίες του 1980 και του 1990

Αργότερα ο Φίλιππος ήταν μία από τις ομάδες που το 1980 υπέγραψαν το καταστατικό δημιουργίας της Ένωσης Καλαθοσφαιρικών Σωματείων Κεντρικής & Δυτικής Μακεδονίας (Ε.ΚΑ.Σ.ΚΕ.ΔΥ.Μ.) με έδρα τη Βέροια. Στα πλαίσια της Ένωσης αυτής πανηγύρισε δύο τίτλους Α' Κατηγορίας Ανδρών: το 1980-81 και το 1981-82.

Κατά τη δεκαετία από το 1982-83 μέχρι το 1992-93 ο Φίλιππος συμμετείχε αδιαλείπτως στο Πρωτάθλημα της Β' Εθνικής Κατηγορίας (αρχικά δεύτερο τη τάξει εθνικό πρωτάθλημα και από το 1986 τρίτο). Επιπλέον αγωνίστηκε στον θεσμό του Κυπέλλου Ελλάδος όλες τις χρονιές από τη δημιουργία του το 1975–76 μέχρι το 1992-93, με εξαίρεση δύο.

Το 1988 με απόφαση του Δ.Σ. της Ε.Ο.Κ. αποφασίσθηκε ο διαχωρισμός της Ε.ΚΑ.Σ.ΚΕ.ΔΥ.Μ. σε δύο Ενώσεις: την Ε.ΚΑ.Σ.ΚΕ.Μ. με έδρα τη Βέροια και την Ε.ΚΑ.Σ.ΔΥ.Μ. με έδρα την Κοζάνη. Το ανδρικό τμήμα του συλλόγου διαθέτει στο ιστορικό του δύο ακόμη τίτλους Α' Κατηγορίας Ε.ΚΑ.Σ.ΚΕ.Μ.: το 2000-01 και το 2002-03.

#### Επιστροφή στις εθνικές κατηγορίες τη νέα χιλιετία (2000 - 2003)

Ενδιαμέσως, την αγωνιστική περίοδο 2001-02 η ομάδα του Φιλίππου διαγωνίστηκε στο Πρωτάθλημα του 1ου Ομίλου Βορρά της Γ' Εθνικης Κατηγορίας, στα πλαίσια της οποίας συμμετείχε για πρώτη φορά στην ιστορία του. Έχοντας αναμετρηθεί με 13 αντιπάλους συγκέντρωσε 11 νίκες και 15 ήττες, ισοβαθμώντας στην τελική κατάταξη με τους Τιτάνες Παλαμά. Εν τέλει βρέθηκε στη 12η θέση, εντός της ζώνης του υποβιβασμού.

Μετά την επάνοδό του στη Γ' Εθνική Κατηγορία το φθινόπωρο του 2003, ο Φίλιππος δεν επέστρεψε ξανά στο τοπικό Πρωτάθλημα, παραμένοντας μάχιμος για πολλά χρόνια στην Γ' Εθνική.

#### Επταετία στη Γ' Εθνική (2003 - 2010)

Το καλοκαίρι του 2003 ξεκίνησε μία μακροχρόνια παραμονή για τον Φίλιππο στη Γ' Εθνική, καταφέρνοντας να εδραιώσει τη θέση του στην Κατηγορία.

Την αγωνιστική περίοδο 2003-04 τοποθετήθηκε ξανά στον 1ο Όμιλο Βορρά τον οποίο σχημάτισαν 14 σύλλογοι. Μετά το πέρας των αγωνιστικών του υποχρεώσεων είχε συλλέξει 14 νίκες και 12 ήττες, καταλήγοντας στην 5η θέση της βαθμολογικής κατάταξης.

Την επόμενη χρονιά, 2004-05, στο ίδιο αγωνιστικό πλαίσιο, η ομάδα της Βέροιας είχε ακριβώς την ίδια επίδοση, δηλαδή 14 νίκες και 12 ήττες. Αυτή τη φορά ισοβάθμισε με τον Αρχέλαο Κατερίνης, ωστόσο, βρέθηκε μία θέση υψηλότερά του στην τελική κατάταξη και ειδικότερα στην 7η θέση.

Την περίοδο 2005-06 η ομάδα είχε στον τελικό της απολογισμό μία νίκη περισσότερη, κλείνοντας τη χρονιά με 15 συνολικά σε 26 αγώνες. Στον τελικό βαθμολογικό πίνακα του 1ου Ομίλου Βορρά ο Φίλιππος βρέθηκε στην 6η θέση, σε απόσταση ασφαλείας από τη ζώνη του υποβιβασμού.

Την επόμενη αγωνιστική περίοδο, 2006-07, η απόδοση της ομάδας έπεσε σχετικά, με αποτέλεσμα να συλλέξει 12 νίκες και 14 ήττες. Στον τελικό βαθμολογικό πίνακα διαμορφώθηκε τριπλή ισοβαθμία μεταξύ του Φοίνικα Λάρισας, του Φιλίππου Βέροιας και του Απόλλωνα Καλαμαριάς. Βάσει των επόμενων κριτηρίων κατάταξης, ο Φίλιππος τοποθετήθηκε μεταξύ των άλλων δύο ομάδων, στην 9η θέση της βαθμολογίας.

Συνεχίζοντας στην ίδια Κατηγορία και Όμιλο και την περίοδο 2007-08, ο Φίλιππος τερμάτισε στην 5η θέση της τελικής βαθμολογίας, έχοντας απολογισμό 15 νίκες και 11 ήττες μετά το πέρας των αγωνιστικών του υποχρεώσεων.

Την επόμενη χρονιά, 2008-09, ο σύλλογος πέτυχε τη μεγαλύτερη μέχρι τότε συγκομιδή του στην Γ' Εθνική, 17 νίκες και 9 ήττες, χωρίς, όμως, να κατορθώσει να ξεπεράσει την 5η θέση που ήταν το μέχρι τότε οροφή του. Βαθμολογικά βρέθηκε στην ίδια θέση με το Λασσάνη Κοζάνης που κατετάγη υψηλότερα βάσει των μεταξύ τους αποτελεσμάτων.

Η δε αγωνιστική περίοδος 2009-10 αποδείχθηκε κομβική στην πορεία του συλλόγου, καθώς ισοβάθμισε με τον πρωτοπόρο Αίολο Τρικάλων χάνοντας τον τίτλο του Πρωταθλητή και την άμεση άνοδο στα σημεία σύγκρισης των μεταξύ τους αποτελεσμάτων. Κατόπιν αγώνων μπαράζ με τους άλλους δευτεραθλητές των ομίλων της Γ' Εθνικής (Ασβεστοχώρι, Κόροιβο Αμαλιάδας και Διαγόρα Ρόδου) που διεξήχθησαν στον Βόλο, βρέθηκε σε θέση (2η) που τον οδήγησε στη Β' Εθνική εφόσον απαιτήθηκαν ανακατατάξεις των κατηγοριών. Στο μίνι αυτό Πρωτάθλημα σημείωσε 2 νίκες και 1 ήττα, συγκέντρωσε 5 βαθμούς, πέτυχε 205 πόντους και δέχτηκε 197. Πρώτος σκόρερ της χρονιάς αναδείχθηκε ο Βασίλης Μαυρίδης (366 πόντοι), ακολουθούμενος στενά από τους Βασίλη Τσακίρη (359 πόντοι) και Κοσμά Ιωσηφίδη (330 πόντοι).

#### Άνοδος στη Β' Εθνική και διαδοχικοί τίτλοι (2010 - 2013)

Την περίοδο 2010-11 ο Φίλιππος Βέροιας πραγματοποίησε το ντεμπούτο του στη Β' Εθνική Κατηγορία, ο μοναδικός Όμιλος της οποίας συνετέθηκε από 16 συλλόγους. Μετά την ολοκλήρωση της τελευταίας αγωνιστικής ο σύλλογος είχε συγκεντρώσει 8 νίκες και 22 ήττες, με αποτέλεσμα να βρεθεί στη 14η θέση της βαθμολογίας. Κατά συνέπεια επέστρεψε στην Γ' Εθνική για μια επιπλέον μονοετή θητεία.

Τη χρονιά 2011-12 ο Φίλιππος αγωνίστηκε, όπως και στο παρελθόν, στον 1ο Όμιλο Βορρά της Γ' Εθνικής, οι ομάδες του οποίου πλέον είχαν μειωθεί σε 11 στο σύνολο. Σε 20 αγώνες η ομάδα της Βέροιας γνώρισε μόλις μία ήττα, με αποτέλεσμα να κατακτήσει την κορυφή του τελικού βαθμολογικού πίνακα και τον τίτλο του Πρωταθλητή.

Την αγωνιστική περίοδο 2012-13 η ομάδα του Φίλιππου πραγματοποίησε την υπέρβαση, κατακτώντας τον δεύτερο συνεχόμενο τίτλο της και κερδίζοντας ένα εισιτήριο για την Α2 Εθνική Κατηγορία. Τη χρονιά αυτή ο τρόπος διοργάνωσης της Β' Εθνικής άλλαξε με τις ομάδες να χωρίζονται σε δύο Ομίλους των 13 συμμετεχόντων. Στα πλαίσια του Ομίλου Βορρά οι Βεροιώτες συνέλεξαν 19 νίκες και 5 ήττες, τερματίζοντας στην 1η θέση του τελικού βαθμολογικού πίνακα. Πρόεδρος του συλλόγου την περίοδο αυτή όπως και τις έξι προηγούμενες ήταν ο Γιώργος Τραπεζανλίδης, ενώ το προπονητικό δίδυμο συνέθεταν για 14η συνεχόμενη χρονιά οι Δημήτρης Γκίμας και Χρήστος Μπλατσιώτης. Πρώτος σκόρερ της ομάδας για τη χρονιά αυτή ήταν ο Γιώργος Μπρόζος.

#### Άνοδος στην Α2 Εθνική (2013 - σήμερα)

Κάνοντας τα πρώτα του βήματα στην Α2 Εθνική Κατηγορία, ο Φίλιππος ήταν η μία από τις 14 ομάδες που την περίοδο 2013-14 διεκδίκησαν την άνοδο στην κορυφαία κατηγορία της ελληνικής ανδρικής καλαθοσφαίρισης. Στον τελικό βαθμολογικό πίνακα διαμορφώθηκε τριπλή ισοβαθμία μεταξύ του Αρκαδικού, του Ηρακλή και του Φιλίππου, καθένας από τους οποίους είχε συλλέξει 12 νίκες και 14 ήττες. Λαμβάνοντας υπόψη τα μεταξύ τους αποτελέσματα, η ομάδα της Βέροιας βρέθηκε στην 8η θέση της τελικής κατάταξης, χαμηλότερα από τις άλλες δύο. Πρώτος σκόρερ της ομάδας για τη χρονιά αυτή ήταν ο Ανδρέας Σιζόπουλος (338 πόντοι) με τους Βασίλη Κιτσούλη (334 πόντοι) και Μπράντισλαβ Τόμιτς (328 πόντοι) να ακολουθούν στενά. Την ίδια χρονιά ο Φίλιππος πραγματοποίησε και την πρώτη του μετά από πολλά χρόνια εμφάνιση στο Κύπελλο Ελλάδος, σε ένα μόλις παιχνίδι της Α' Φάσης, στο οποίο και γνώρισε τον αποκλεισμό από τον Αρκαδικό με οριακή διαφορά στο σκορ, που διαμορφώθηκε στο 76-75.

Την επόμενη χρονιά, 2014-15, ο Φίλιππος συνέχισε την πορεία του στην Α2 Εθνική με χαμηλότερη, όμως, απόδοση στο αγωνιστικό κομμάτι. Στην κατηγορία δήλωσαν συμμετοχή 14 σύλλογοι, με τον Ηλυσιακό να αποχωρεί από το Πρωτάθλημα λόγω ανυπέρβλητων οικονομικών προβλημάτων. Στην τελική βαθμολογική κατάταξη ο Φίλιππος βρέθηκε στη 12η θέση, μία θέση χαμηλότερα από τον Ηρακλή με τον οποίο μοιραζόταν από 9 νίκες και 17 ήττες. Πρώτος σκόρερ της ομάδας ήταν ο Σωτήρης Γκιουλέκας (314 πόντοι). Στη διοργάνωση του Κυπέλλου Ελλάδος, ο Φίλιππος απέκλεισε στην Α' Φάση τον Αρκαδικό με σκορ 60-58, παίρνοντας άτυπη ρεβάνς για την περασμένη χρονιά. Στη συνέχεια υποχρέωσε σε ήττα και τον Εθνικό Πειραιώς με σκορ 75-64. Τελικά η πορεία του ανακόπηκε από τον Απόλλωνα Πατρών στη 2η Αγωνιστική της Β' Φάσης, με τους Αχαιούς να επικρατούν με σκορ 63-77.

Ως άτυχος της ισοβαθμίας του με τον Ηρακλή στο Πρωτάθλημα, ο Φίλιππος επρόκειτο βάσει των αρχικών σχεδίων της Ομοσπονδίας να υποβιβαστεί, έχοντας μάλιστα χάσει στο τελευταίο και καθοριστικό παιχνίδι του με το Παγκράτι για ένα πόντο. Παρ' όλα αυτά ο Φίλιππος προσέφυγε στο ΑΣΕΑΔ σχετικά με την εγκυρότητα του αγώνα του με τον Ηρακλή στο Ιβανώφειο (που διεξήχθη κεκλεισμένων των θυρών), με το όργανο να κάνει δεκτή την ένσταση και να διατάζει επανάληψη του αγώνα. Δεδομένου, όμως, ότι η απόφαση ελήφθη τον Ιούλιο κι ενώ οι ομάδες βρίσκονταν σε διαδικασία αναδόμησης του ρόστερ τους η επανάληψη του αγώνα ήταν πρακτικά αδύνατη. Τελικά η Ομοσπονδία αποφάσισε την παραμονή στην Κατηγορία αμφότερων των ομάδων, ανεβάζοντας τον αριθμό των συμμετεχόντων στην κατηγορία στους 16 για την επόμενη χρονιά.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1982-83 | 2 | Β' Εθνική | 10 | - |  | - | - |  | 2η - Β' Φάσης | 2 | – | – | – |
| 1983-84 | 2 | Β' Εθνική | 9 | - |  | - | - |  | 1η - Β' Φάσης | 1 | – | – | – |
| 1984-85 | 2 | Β' Εθνική | 4 | - |  | - | - |  | 2η - Β' Φάσης | 2 | – | – | – |
| 1985-86 | 2 | Β' Εθνική | 5 | - |  | - | - |  | 2η - Β' Φάσης | 1 | – | – | – |
| 1986-87 | 3 | Β' Εθνική | 11 | - |  | - | - |  | Γ' Φάση | 3 | – | – | – |
| 1987-88 | 3 | Β' Εθνική | 5 | - |  | - | - |  | 1η - Α' Φάσης | 1 | – | – | – |
| 1988-89 | 3 | Β' Εθνική |  ? | - |  | - | - |  | 1η - Α' Φάσης | 1 | – | – | – |
| 1989-90 | 3 | Β' Εθνική | 4 | - |  | - | - |  | 1η - Α' Φάσης | 1 | – | – | – |
| 1990-91 | 3 | Β' Εθνική | 8 | - |  | - | - |  | 1η - Α' Φάσης | 1 | – | – | – |
| 1991-92 | 3 | Β' Εθνική | 8 | - |  | - | - |  | 1η - Α' Φάσης | 1 | – | – | – |
| 1992-93 | 3 | Β' Εθνική | 4 | - |  | - | - |  | 2η - Α' Φάσης | 2 | – | – | – |
| 2001-02 | 4 | Γ' Εθνική | 12 | - | 11-15 | - | - |  | - | - | – | – | – |
| 2003-04 | 4 | Γ' Εθνική | 5 | - | 14-12 | - | - |  | - | - | – | – | – |
| 2004-05 | 4 | Γ' Εθνική | 7 | - | 14-12 | - | - |  | - | - | – | – | – |
| 2005-06 | 4 | Γ' Εθνική | 6 | - | 15-11 | - | - |  | - | - | – | – | – |
| 2006-07 | 4 | Γ' Εθνική | 9 | - | 12-14 | - | - |  | - | - | – | – | – |
| 2007-08 | 4 | Γ' Εθνική | 5 | - | 15-11 | - | - |  | - | - | – | – | – |
| 2008-09 | 4 | Γ' Εθνική | 5 | - | 17-9 | - | - |  | - | - | – | – | – |
| 2009-10 | 4 | Γ' Εθνική | 2 | Μπαράζ Ανόδου | 23-3 | 2-1 | - | Βασίλης Μαυρίδης | - | - | – | – | – |
| 2010-11 | 3 | Β' Εθνική | 14 | - | 8-22 | - | - |  | - | - | – | – | – |
| 2011-12 | 4 | Γ' Εθνική | 1 | - | 19-1 | - | - |  | - | - | – | – | – |
| 2012-13 | 3 | Β' Εθνική | 1 | - | 19-5 | - | - | Γιώργος Μπρόζος | - | - | – | – | – |
| 2013-14 | 2 | Α2 Εθνική | 8 | - | 12-14 | - | - | Ανδρέας Σιζόπουλος | Α' Φάση | 1 | – | – | – |
| 2014-15 | 2 | Α2 Εθνική | 12 | - | 9-17 | - | - | Σωτήρης Γκιουλέκας | 2η - Β' Φάσης | 3 | – | – | – |

### Πρόσωπα

**Διακεκριμένοι καλαθοσφαιριστές**| 

| Εθν | Ονοματεπώνυμο | Θητεία |
| --- | --- | --- |
|  | Λευτέρης Ακεψιμαΐδης | 2013 - 2014 |
|  | Δημήτρης Γκίμας | 1977 - 1994 |
|  | Σωτήρης Γκιουλέκας | 2014 - 2015 |
|  | Κοσμάς Ιωσηφίδης |  |
|  | Τάσος Κασαμπαλής |  |
|  | Βασίλης Κιτσούλης | 2013 - 2014 |
|  | Βασίλης Λαμπρόπουλος |  |
|  | Σπύρος Λευκαδίτης | 2014 - 2015 |
|  | Αλέξης Μαυρίδης |  |
|  | Βασίλης Μαυρίδης |  |
|  | Μάρκος Μπαταούλας |  |  |
|  | Γιώργος Μπρόζος |  |

 | 

| Εθν | Ονοματεπώνυμο | Θητεία |
| --- | --- | --- |
|  | Θεοχάρης Πλιούκας | 2014 - 2015 |
|  | Χριστόφορος Τίλλης |  |
|  | Γιάννης Τόζιος |  |
|  | Τάσος Τραϊανός | 2014 - 2015 |
|  | Γιώργος Τριχόπουλος |  |
|  | Κώστας Τσαρτσαρής | 1995 - 1997 |
|  | Βασίλης Τσακίρης |  |
|  | Ανδρέας Σιζόπουλος |  |
|  | Μπράτισλαβ Τόμιτς |  |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Δημήτρης Γκίμας | 1999 - σήμ. |
|  | Χρήστος Μπλατσιώτης (βοηθός) | 1999 - σήμ. |

 |  |

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Σ. Φίλιππος Βέροιας λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

Στον θεσμό του Κυπέλλου Ελλάδος ο σύλλογος είχε σύντομη παρουσία. Ειδικότερα συμμετείχε σε μόλις έναν αγώνα στα πλαίσια της Α' Φάσης, στον οποίο και ηττήθηκε από την Α.Ε. Ψυχικού με σκορ 68-79.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου «Δημήτριος Βικέλας» στο Μακροχώρι Ημαθίας. Πρόεδρος του διοικητικού συμβουλίου είναι ο Γιώργος Φύκατας. Επικεφαλής του τμήματος καλαθοσφαίρισης είναι ο Ηλίας Λαζός  και γενικός αρχηγός ο Άρης Μπέης. Καθήκοντα πρώτου προπονητή διατηρεί ο Δημήτρης Γκίμας με συνεργάτη τον Χρήστο Μπλατσιώτη (αδιάλλειπτα από το 1999). Το ρόστερ του Φιλίππου Βέροιας για την αγωνιστική περίοδο 2015-16 συνθέτουν οι παρακάτω αθλητές:

  


| Α.Σ. Φίλιππος Βέροιας - Roster 2015-16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Τόζιος, Γιάννης | 3 | 1990 | 198 cm |
| 5 |  | Τόκας, Αλέξανδρος | 1 | 1999 | 180 cm |
| 6 |  | Τόκας, Παύλος | 1 | 1997 | 175 cm |
| 7 |  | Κυριακού, Αυγουστίνος | 1-2 | 1991 | 185 cm |
| 8 |  | Δεληγιώργης, Απόλλων | 3-4 | 1993 | 192 cm |
| 9 |  | Ότοβιτς, Νίκολα | 1 | 1989 | 185 cm |
| 10 |  | Ναούμης, Απόστολος | 2 | 1993 | 192 cm |
| 11 |  | Κασαμπαλής, Τάσος | 5 | 1984 | 208 cm |
| 12 |  | Σαμαράς, Δημήτρης | 2 | 1990 | 194 cm |
| 13 |  | Τριχόπουλος, Γιώργος | 2 | 1987 | 194 cm |
| 14 |  | Πεχλίβανος, Ραφαήλ | 3-4 | 1997 | 206 cm |
| 17 |  | Σιδηρόπουλος, Γιώργος | 1-2 | 1995 | 185 cm |
| 18 |  | Οικονομόπουλος, Ανδρέας | 5 | 1994 | 206 cm |

|  |
| --- |
| Προπονητής: Δημήτρης Γκίμας  |
|  |
| *Ενημέρωση: 2 Δεκεμβρίου 2015* |

Τμήματα υποδομής
----------------

Το τμήμα Εφήβων του συλλόγου έχει κατακτήσει αρκετές φορές το Πρωτάθλημα της Κεντρικής Μακεδονίας για την ηλικιακή αυτή ομάδα, κυριαρχόντας ιδιαίτερα κατά τη δεκαετία του 1970. Συγκεκριμένα κατέχει τα τρόπαια των ετών: 1969-70 · 1973-74 · 1974-75 · 1976-77 · 1978-79 · 1979-80 · 1983-84 · 1991-92 · 1992-93 · 1995-96 · 2012-13.

Πρωταθλητής Ε.ΚΑ.Σ.ΚΕ.Μ. έχει αναδειχθεί το τμήμα Παίδων τις περιόδους: 1969-70 · 1973-74 · 1978-79 · 1979-80 · 1983-84-1986-87 · 1988-89 · 1990-91 · 1996-97 · 2012-13.

Παραπομπές
----------

1. 1 2 3 4 5 6 7  «Ένωση Καλαθοσφαιρικών Σωματείων Κεντρικής Μακεδονίας», πληροφορίες στον (παλαιότερο) επίσημο ιστότοπο της Ελληνικής Ομοσπονδία Καλαθοσφαίρισης.
2. 1 2 3 4 5  «Πρωταθλητές Ε.ΚΑ.Σ.ΚΕ.Μ.» Αρχειοθετήθηκε 2014-04-05 στο Wayback Machine. πληροφορίες στον επίσημο ιστότοπο της Ένωσης.
3. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2001-2002», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
9. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
10. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
11. 1 2 3 4  «Αφιέρωμα μπάσκετ: Στα σημεία έχασε την άνοδο ο Φίλιππος», άρθρο στον ιστότοπο Kerkidasport.gr, 8 Ιουνίου 2010.
12. 1 2  «Πρόγραμμα & Βαθμολογία Β' Εθνικής Κατηγορίας Ανδρών 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
13. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
14. 1 2 3  «Πρόγραμμα & Βαθμολογία Β' Εθνικής Κατηγορίας Ανδρών 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  «Πρωταθλητής ο Φίλιππος Βέροιας!», άρθρο στον ιστότοπο Gazzetta.gr, 7 Απριλίου 2013.
16. 1 2  «Γκίμας: "Όνειρο γενεών η άνοδος στην Α2"», άρθρο στον ιστότοπο Sport24.gr, 18 Απριλίου 2013.
17. 1 2 3  «Πρόγραμμα & Βαθμολογία Α2 Εθνικής Κατηγορίας Ανδρών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
18. ↑  «ΣΕΦΑ Αρκαδικός - Φίλιππος Βέροιας 76-75»[*νεκρός σύνδεσμος*], άρθρο στον ιστότοπο ContraEpithesi.gr, 14 Σεπτεμβρίου 2013.
19. 1 2 3  «Πρόγραμμα & Βαθμολογία Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
20. ↑  «Αποσύρθηκε ο Ηλυσιακός», άρθρο στον ιστότοπο Sport24.gr, 5 Φεβρουαρίου 2015.
21. ↑  «Κύπελλο Ελλάδας Ανδρών: Την ανατροπή ο Φίλιππος Βέροιας» Αρχειοθετήθηκε 2015-04-21 στο Wayback Machine. άρθρο στον ιστότοπο OnSports.gr, 22 Σεπτεμβρίου 2014.
22. ↑  «Προκρίθηκε ο Φίλιππος, έξω ο Εθνικός!»[*νεκρός σύνδεσμος*], άρθρο στον ιστότοπο SentraGoal.gr, 24 Σεπτεμβρίου 2014.
23. ↑  «Φίλιππος Βέροιας - Απόλλων Πατρών 63-77», άρθρο στον ιστότοπο Gazzetta.gr, 28 Σεπτεμβρίου 2014.
24. ↑  «Πανηγυρίζει ο Ηρακλής, υποβιβάστηκε ο Φίλιππος» Αρχειοθετήθηκε 2016-03-07 στο Wayback Machine. άρθρο στον ιστότοπο SentraGoal.gr, 9 Μαΐου 2015.
25. ↑  «Έχασε στο Παγκράτι και υποβιβάστηκε ο ΦΙΛΙΠΠΟΣ!» Αρχειοθετήθηκε 2015-07-09 στο Wayback Machine. άρθρο στον ιστότοπο KerkidaSport.gr, 9 Μαΐου 2015.
26. 1 2  «Επανάληψη για το Ηρακλής-Φίλιππος αποφάσισε το ΑΣΕΑΔ», άρθρο στον ιστότοπο Contra.gr, 18 Ιουλίου 2015.
27. ↑  «Επαναλαμβάνεται το Ηρακλής-Φίλιππος» Αρχειοθετήθηκε 2016-03-04 στο Wayback Machine. άρθρο στον ιστότοπο BasketNet.gr, 18 Ιουλίου 2015.
28. ↑  «Φίλιππος και Ηρακλής στην Α2» Αρχειοθετήθηκε 2015-07-24 στο Wayback Machine. άρθρο στον ιστότοπο EBasket.gr, 22 Ιουλίου 2015.
29. ↑  «Στην Α2 μένουν Ηρακλής και Φίλιππος Β.!», άρθρο στον ιστότοπο InfoBasket.gr, 22 Ιουλίου 2015.
30. ↑  «Πρόγραμμα & Βαθμολογία Α2 Εθνικής Κατηγορίας Ανδρών 2015-2016» Αρχειοθετήθηκε 2018-10-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. ↑  «Φίλιππος: Ήττα από το Ψυχικό και αποκλεισμός από το Κύπελλο» Αρχειοθετήθηκε 2015-10-27 στο Wayback Machine. άρθρο στον ιστότοπο KerkidaSport.gr, 23 Σεπτεμβρίου 2015.
32. ↑  «Παρουσιάστηκε ο Φίλιππος» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 7 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Φίλιππος Βέροιας, επίσημη ιστοσελίδα του τμήματος καλαθοσφαίρισης.

  

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Α.Σ. Φίλιππος Βέροιας |
| --- |
|  |
| Ομαδικά τμήματα | 
Μπάσκετ ανδρών  · Βόλεϊ  · Χάντμπολ ανδρών  · Χάντμπολ γυναικών |
|  |
| Ατομικά τμήματα | 
Στίβος  · Ενόργανη γυμναστική |
|  |
| Ανενεργά τμήματα | 
Μπάσκετ γυναικών  · Άρση βαρών |
|  |
| Έδρες τμημάτων | 
Φιλίππειο Κλειστό Γυμναστήριο |
|  |
| Διάφορα | 
Βέροια  · Φίλιππος Β΄ της Μακεδονίας |

 |